**Janne-Pekka Pietiläinen** (s. 16. kesäkuuta 1982) on suomalainen lukkopainija ja brasilialaisen jujutsun harjoittaja. Pietiläinen on 191 senttimetriä pitkä ja ottelee yleensä raskaassa sarjassa, ottelupainon ollessa noin 105-106 kilogrammaa. Hän asuu Tampereella ja on aiemmin edustanut Tampereen Ju-Jutsukoulua, nykyisin WFC Warriorsia. 3. elokuuta 2010 Pedro Duarte myönsi Pietiläiselle brasilialaisen jujutsun mustan vyön. Pietiläinen on tehnyt vuonna 2008 tietojohtamisen diplomityön.

Saavutukset brasilialaisessa jujutsussa
---------------------------------------

Vuonna 2009 Pietiläinen ylsi brasilialaisessa jujutsussa korkeimpaan suomalaissaavutukseen koskaan miesten sarjoissa, voittaen Kalifornian Long Beachilla Yhdysvalloissa järjestetyissä MM-kilpailuissa ruskeavöiden ultraraskaan sarjan ja saavuttaen avoimessa painoluokassa pronssia. Aiemmin samana vuonna Pietiläinen saavutti EM-kilpailuista ruskeavöiden avoimen sarjan hopeaa. Vuonna 2008 hän oli MM-kilpailuissa purppuravöiden ultraraskaassa sarjassa hopealla ja EM-kilpailuissa hän voitti purppuravöiden ultraraskaan sarjan sekä avoimen sarjan. Näiden lisäksi hän on mm. voittanut brasilialaisen jujutsun Suomen mestaruuden vuosina 2004, 2005, 2006, 2007, 2008 ja 2009.

Saavutukset lukkopainissa
-------------------------

Lukkopainissa Pietiläisen korkeimpana saavutuksena voidaan pitää vuosien 2009, 2011 ja 2013 MM-kilpailujen raskaan sarjan ensimmäisen kierroksen otteluvoittoja ja lopullista sijoitusta sijalle 5.-8. Pietiläinen voitti lukkopainin EM-kilpailut vuosina 2008, 2010, 2011, 2013 ja 2015. Vuonna 2007 Pietiläinen voitti myös MM-kisojen Euroopan karsinnat, *European Trialsit*. Hän on myös voittanut lukkopainin Suomen mestaruuden vuonna 2007 ja Suomen avoimen mestaruuskilpailun, *Finnish Openin*, vuosina 2005, 2006, 2007, 2008 ja 2009.

Muut saavutukset
----------------

Brasilialaisen jujutsun ja lukkopainin lisäksi Pietiläinen on kilpaillut vapaaottelussa, voimanostossa ja penkkipunnerruksessa. Vapaaottelussa Pietiläinen voitti vuonna 2005 Shooton amatöörien Pohjoismaiden mestaruuden sarjassa alle 100 kg. Voimanostossa hän on saavuttanut alle 20-vuotiaiden SM-hopeaa vuosina 2001 ja 2002 sarjassa alle 110 kg ja penkkipunnerruksessa alle 20-vuotiaiden SM-pronssia sarjassa alle 110 kg.

Katso myös
----------

* WFC Warriors (Arkistoitu – Internet Archive)

Lähteet
-------

1. 1 2 3 4  Janne Pietiläinen - Brasilialainen ju-jutsu, lukkopaini (Arkistoitu versio) *Fast Sports Nutrition*.  Arkistoitu 12.4.2010. Viitattu 18.7.2010.
2. ↑  Suomen Brasilialaisen Jujutsun Liitto - Korkeimmat vyöarvot *Suomen Brasilialaisen Jujutsun Liiton verkkosivut*.  Arkistoitu 23.4.2010. Viitattu 04.09.2010. (suomeksi)
3. ↑  Valmistuneita liikenne- ja kuljetusjärjestelmien ja logistiikan diplomitöitä *Tampereen Teknillisen Yliopiston verkkosivut*. Viitattu 18.7.2010. (suomeksi)
4. ↑  IBJJF Mundial 2009 results *International Brazilian Jiu-Jitsu Federationin verkkosivusto*.  Arkistoitu 10.8.2013. Viitattu 18.7.2010. (englanniksi)
5. ↑  Janne Pekka Pietiläinen Fighter Profile *ADCC World Championship Barcelona 2009 -verkkosivusto*.  Arkistoitu 13.8.2010. Viitattu 18.7.2010. (englanniksi)
6. ↑  IBJJF-mitalisijat *Suomen Brasilialaisen Jujutsun Liiton verkkosivut*.  Arkistoitu 3.5.2010. Viitattu 18.7.2010. (suomeksi)
7. ↑  SM- ja FO-kilpailuiden tulokset *Suomen Brasilialaisen Jujutsun Liiton verkkosivut*. Viitattu 18.7.2010. (suomeksi)
8. ↑  ADCC 2009 Results with Brackets for Saturday 26th *Abu Dhabi Combat Clubin verkkosivut*.  Arkistoitu 29.9.2009. Viitattu 18.7.2010. (englanniksi)
9. ↑  Lukkopaini: Helen ja Pietiläinen ottivat MM-paikat *Fighter Magazinen verkkosivut*. Latva-Kyyny, Antti. Viitattu 18.7.2010. (suomeksi)[vanhentunut linkki]